# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 11/2013

# zo zasadnutia Vedenia STU zo dňa 06. 05. 2013

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Návrh nového Študijného poriadku STU – 2. čítanie
3. Návrh smernice rektora: Podpisový poriadok Slovenskej technickej univerzity v Bratislave - 2. čítanie
4. Harmonogram postupu začlenenia Univerzitného vedeckého parku STU do organizačnej štruktúry Výskumného centra STU - reorganizácia Výskumného centra STU
5. Nájom alebo predaj stavby STU v Gabčíkove prostredníctvom realitnej kancelárie
6. Účasť STU na veľtrhoch v roku 2013
7. Rôzne

**PREDLOŽENÉ MATERIÁLY:**

1. Kontrola úloh (E. Jevčáková)
2. Návrh nového Študijného poriadku STU – 2. čítanie (F. Horňák)
3. Návrh smernice rektora: Podpisový poriadok Slovenskej technickej univerzity v Bratislave - 2. čítanie (D. Faktor)
4. Harmonogram postupu začlenenia Univerzitného vedeckého parku STU do organizačnej štruktúry Výskumného centra STU - reorganizácia Výskumného centra STU (S. Biskupič)
5. Nájom alebo predaj stavby STU v Gabčíkove prostredníctvom realitnej kancelárie   
   (D. Faktor)
6. Účasť STU na veľtrhoch v roku 2013 (M. Peciar)
7. Rôzne

**K BODU1: Kontrola úloh**

Splnené úlohy:

|  |  |  |  |
| --- | --- | --- | --- |
| **9.1/2013-V** | Vedenie STU ukladá pripraviť návrh postupu pri reorganizácii  Výskumného centra, resp. transformácii VC na UVP. | 06.05.2013 | S. Biskupič |
| **10.1/2013-V** | Vedenie STU ukladá v súvislosti s predajom/prenájmom Gabčíkova preveriť z právneho hľadiska možnosť oslovenia realitnej kancelárie. | 06.05.2013 | D. Faktor, JUDr. Haladejová |

Úlohy uložené v rámci plánu činností na zabezpečenie plnenia dlhodobého zámeru v roku 2013

a harmonogramu úloh spojených so zákonom č. 455/2012 a súvisiacimi vyhláškami MŠVVaŠ SR

budú kontrolované na ďalšom riadnom zasadnutí Vedenia STU dňa 22.05.2013.

**K BODU 2: Návrh nového Študijného poriadku STU – 2. čítanie**

Materiál prezentoval prorektor Horňák. K bodu bola prizvaná Mgr. Michelková a JUDr.

Haladejová.

Dokument bol pripomienkovaný priamo na zasadnutí.

Rektor požiadal členov Vedenia o zaslanie prípadných pripomienok k materiálu písomne JUDr.

Haladejovej a pror. Horňákovi do 07.05.2013.

Po zapracovaní pripomienok a doplnení predkladacej správy v úvode dokumentu bude materiál

predložený na zasadnutie Kolégia rektora STU dňa 15.05.2013.

**UZNESENIE: 11.1/2013-V**

Vedenie STU schvaľuje Študijný poriadok STU s pripomienkami.

**K BODU 3: Návrh smernice rektora: Podpisový poriadok Slovenskej technickej univerzity v Bratislave - 2. čítanie**

Materiál prezentoval kvestor. K bodu bola prizvaná JUDr. Haladejová.

Dokument bol predložený v súvislosti so zosúladením podpisových oprávnení s Organizačným

poriadkom STU a R STU, delegovaním podpisových oprávnení rektora a vytvorením právneho

rámca pre vydanie podpisových poriadkov súčastí STU.

Dokument bol pripomienkovaný priamo na zasadnutí.

Po zapracovaní pripomienok bude materiál predložený na zasadnutie Kolégia rektora STU dňa

15.05.2013.

**UZNESENIE: 11.2/2013-V**

Vedenie STU schvaľuje Podpisový poriadok STU s pripomienkami.

**K BODU 4: Harmonogram postupu začlenenia Univerzitného vedeckého parku STU do organizačnej štruktúry Výskumného centra STU - reorganizácia Výskumného centra STU**

Materiál prezentoval prorektor Biskupič.

Materiál bol predložený v súvislosti s plánovaným integrovaním UVP do VC STU, resp. jeho

kompletnou transformáciou.

**UZNESENIE: 11.3/2013-V**

Vedenie STU schvaľuje postup a harmonogram začlenenia UVP do štruktúry Výskumného centra

STU – reorganizáciu VC STU.

**ÚLOHA: 11.1/2013-V**

Vedenie STU ukladá pripraviť návrh organizačného modelu integrácie VC STU a UVP STU (kreatívna diskusia, brain storming)

Z: S. Biskupič

T: 29.05.2013

Účastníci: S. Biskupič, M. Peciar, D. Faktor

**ÚLOHA: 11.2/2013-V**

Vedenie STU ukladá v rámci integrácie VC STU a UVP STU pripraviť návrh postupu na realizáciu prijatého organizačného modelu (konkrétne aktivity, schvaľovacie procedúry budú závisieť od konkrétneho schváleného modelu)

Z: D. Faktor, JUDr. Haladejová

T: 15.06.2013

**ÚLOHA: 11.3/2013-V**

Vedenie STU ukladá v rámci integrácie VC STU a UVP STU vypracovať potrebné dokumenty pre zlegálnenie existencie navrhovanej organizačnej štruktúry (Organizačný poriadok, Rokovací poriadok grémií, nastavenie kompetenčných vzťahov)

Z: D. Faktor, JUDr. Haladejová v spolupráci s príslušnými prorektormi

T: 30.06.2013

**K BODU 5: Nájom alebo predaj stavby STU v Gabčíkove prostredníctvom realitnej kancelárie**

Materiál prezentoval kvestor. K bodu bola prizvaná JUDr. Haladejová.

Materiál bol predložený ako informácia o povinnostiach verejnej vysokej školy v nadväznosti

na dotknuté právne predpisy.

Kvestor vyjadril názor nepostupovať pri predmetnom predaji/prenájme formou realitnej

kancelárie.

Prorektor Sokol v rámci predkladaného materiálu predložil právne stanovisko JUDr. Szentiványovej, ktoré prezentoval ako odlišné od stanoviska JUDr. Haladejovej.

Členovia Vedenia po vzájomnej diskusii doporučili spoločné stretnutie JUDr. Haladejovej a JUDr. Szentiványovej za účelom pripraviť a odprezentovať korektné a jednoznačné stanovisko.

**UZNESENIE: 11.4/2013-V**

Vedenie STU berie na vedomie informáciu ohľadom nájmu, resp. predaja stavby STU v Gabčíkove

prostredníctvom realitnej kancelárie s pripomienkami.

**ÚLOHA: 11.4/2013-V**

Vedenie STU ukladá v rámci stavby STU v Gabčíkove pripraviť kampaň na predaj s novými podmienkami (nový znalecký posudok), alternatívne zvážiť ponuku na prenájom priestorov.

Z: M. Sokol

T: 12.06.2013

**K BODU 6: Účasť STU na veľtrhoch v roku 2013**

Materiál prezentoval prorektor Peciar.

Dokument informoval o veľtrhoch pomaturitného vzdelávania Akadémia - Vapac 2013 a Gaudeamus Slovakia 2013.

**UZNESENIE: 11.5/2013-V**

Vedenie STU berie na vedomie možnosti účasti STU na veľtrhoch v roku 2013.

**ÚLOHA: 11.5/2013-V**

Vedenie STU ukladá v rámci prezentácie STU navonok navrhnúť jednoduchý mobilný pútavý systém za účelom výraznejšieho zviditeľnenia STU.

Z: M. Peciar

T: informácia 22.05.2013

**INFORMÁCIE A OZNAMY:**

Rektor

* informoval prítomných o plánovanom zasadnutí Správnej rady STU, ktoré sa uskutoční dňa 07.05.2013
* oboznámil členov Vedenia o jeho participácii na editovaní stratégie pre inteligentnú špecializáciu (RIS3) vo výskume a inováciách
* poďakoval prorektorovi Sokolovi za úspešnú organizáciu Univerzitnej regaty Bratislava 2013, ktorá sa konala v sobotu 04.05.2013

Prorektor Sokol

* pozitívne zhodnotil podujatie Univerzitná regata a ocenil vynikajúcu spoluprácu a prístup manažérky pre komunikáciu Mgr. Hajdúchovej

Prorektor Peciar

* informoval o aktuálnom stave príprav VO stavieb a prípravy podkladov pre aktualizáciu plánu VO prístrojov pre projekt UVP Bratislava

Kvestor

* informoval o príprave dokumentu Štatút STU – 1. čítanie, ktorý by mal schváliť AS STU na svojom zasadnutí v máji 2013, vzhľadom na dodržanie termínov a postupu na prekladanie materiálov do grémií STU bolo dohodnuté mimoriadne zasadnutie Vedenia STU dňa 09.05.2013 o13:00 hod.

Predseda AS

* informoval o výsledkoch slovensko-rakúskej spolupráce

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Máj** | 9.5.2013 | V STU | 13:00 |  |
|  | 13.5.2013 | PAS STU | 14:00 |  |
|  | 15.5.2013 | V STU  KR STU | 9:00  14:00 | Operatívka |
|  | 22.5.2013 | V STU | 9:00 |  |
|  | 23.5.2013 |  | 14:30 | PhD. promócie |
|  | 27.5.2013 | AS STU | 14:00 |  |
|  | 29.5.2013 | V STU | 9:00 |  |

Zapísala: 09.05.2013 Zápisnicu overil: 09.05.2013

Erika Jevčáková prof. Ing. Marián Peciar, PhD.